section_heading: Biografija
paragraph_text: Zvonimir Maycug rođen je u Zvoniku, kod Vrboveca, 1959. godine. U srednjoj školi sudjelovao je u filmskim i fotografskim sekcijama. Studij je završio u Zagrebačkoj Hotelijerskoj školi. Zatim je bezuspješno pokušao upisati filmsko redateljstvo na Akademiji filmskih umjetnosti u Zagrebu. Za vrijeme vojnog roka u vojsci Jugoslavije napisao je scenarij za svoj prvi film Ja sam tvoj Bog. Pri završetku producirao ga je 1983. kao najmlađi filmski redatelj u Jugoslaviji. Film nikada nije ušao u popularnu distribuciju. Nakon što je 1984. snimio hardcore pornografski film Oaza, osuđen je na dvije godine uvjetne kazne i tri mjeseca zatvora ako ponovi prekršaj. Snimio je drugu verziju 1988. koja je imala izvjestan uspjeh na video tržištu. Prvi hrvatski gay film, Kalvariju, snimio je 1997. godine. Glumci u njegovim filmovima bili su amateri i prijatelji. Svoje je filmove snimao s niskim budžetom i imao je mnoge uloge u produkciji. <ref>